open-index/open-wikipedia-markdown huggingface dataset:
Pentaran

Pentaran tu io" ruang" meluar rumah , menik lekat odon rumah tarus un ruang ruang sebelum posok beluang rumah ea no oron ni pentaran . Amun jomo dau" dau" pentaran tu tungan gai ningko ningko .
Penganan

**Kui Penganan** iyo noh kui tradisional jomo mitu Sabah. Kui tu binuat lua gula, gula nipah, tepung buas, enselan, buek engko’ gula Melaka. Adunan kui tu bentuk ni dokon sinsin sebelum pinosok mediam adunan tepung buas lepas a baru noh ginuring. Lepas a pinosok balik mediam adunan tepung buas entedo lagi sebelum ginuring balik untuk kemenduo ni supaya kui a lebih ranggup.
Perancis

**Perancis** atau pan oron resmi ni Republik Perancis. Enggo no laat tu tebeta' Iropa Barat engko' pulau-pulau engko' wilayah dembila selang enggo no ta' benua Amerika engko' selang-selang Atlantik, Pasifik engkok Hindi. 

Perancis tu iyo no angguta enjata' mediam Kesatuan Eropah. Posok pan mediam Pertubuan Perjanjian Atlantik Utara, Pertubuan Kerjosomo engko' pembangunan Ikonomi, G7 engko' ahli tatap Majlis Keselamatan Pertubuan Bengso-Bengso Bersatu.

## Daerah
Perancis tu binagi ta' 18 kawasan pentadbiran, engko' 13 mediam ni un pinau Perancis Metropoliton. 18 daerah pentadbiran ni binagi lagi pan ta' 101 jebatan.
Peranggi'

**Peranggi**' iyo noh dikaw jenis tumbuan tropikal. Peranggi' asal ni lua' melaat Brazil,Bolivia engko pan Paraguay. Mitu melaat ti Malaysia iko tinonom ta' Johor, Selangor,Kelantan engko pan Pulau Pinang. 

## Tungan metelak
Perangi

Eyo no perbuatan gerakan mediam bue. Perangi alap tebeta' ti mediam bue lolom, jadi ti nia' limbo mediam bue'.
Perembaan Sama

Amun dokon ko begea² jo engkon ni alap **beranti no pakau**.

Itu no perambaan selalu tekale ku amun bedoom no bana. 

Yen sigo reti perambaan 'beranti jono pakau' ta diom ayat enjata e?
Peristiwa Kahwin

Kawin atau nikah tu menurut islam. Kiti sekumpul mimon.Menurut istila syarak ijab engko kabul (aqad) kiti boi ni halal nut persetubuhan dendo engko dela yang boi ni ucap lua kata-kata.
Peristiwa penting Hari Raya

sepu (10) zulhijjah. Mimon umat islam tak dunia tu akan nambut Hari Raya Aidiladha. Tiap taun kiti akan nambut  tapi kiti niak ngerati intisari tak balik sambutan tu .Hari Raya Aidiladha atau Hari Raya Haji merupokan perayaan yang diraya ole kiti semimon tak dunia tu.
Peselap

**Peselap** ma'na ni pelimpas enselangan pagar antawa repa' jomo; pegerakan badan lua' dikaw tampat ngogo dikaw tampat yang been babag.

## Tungan metelak
Perlis

**Perlis** iyo no negeri ta utara Semenanjung Malaysia dan bersempadan dengan Wilayah Satun dan Songkhla, Thailand di sebelah utara, dan Kedah di sebelah selatan. Perlis menjadi sebuah negeri yang berdaulat setelah kerajaan Siam melantik Raja Syed Hussain Jamalullail sebagai Raja Perlis.

Perlis mempunyai keluasan sebanyak 821 kilometer persegi menjadikannya sebagai negeri terkecil di Malaysia. Pada tahun 2020, jumlah penduduknya dianggarkan seramai 284,885 orang dengan majoritinya merupakan bumiputera iaitu 88.8 peratus dari jumlah penduduk.

## Geografi

Perlis merupakan sebuah negeri yang terletak di utara Semenanjung Malaysia bersempadan dengan negara Thailand di utara, negeri Kedah di selatan dan Selat Melaka di barat. Perlis mempunyai keluasan sebanyak 819 kilometer persegi menjadikannya sebagai negeri terkecil di Malaysia. Gunung Perlis yang mempunyai ketinggian 733 meter menjadi titik tertinggi di negeri ini.

Di bahagian utara dan barat daya negeri ini, terbentangnya Banjaran Nakawan yang merupakan banjaran batu kapur terpanjang di Malaysia. Di banjaran ini terdapat bukit-bukit batu kapur yang sebahagian besarnya terdiri daripada Formasi Setul yang tertua di Malaysia yang dianggarkan berusia lebih 500 juta tahun. Di banjaran ini juga terletaknya Taman Negeri Perlis yang berkeluasan 4,379.81 hektar dan beberapa hutan simpan yang lain seperti Hutan Simpan Kekal Mata Ayer dan Hutan Simpan Kekal Wang Mu.

Dianggarkan jumlah panjang sungai dan terusan di negeri Perlis ialah sepanjang 174.2 kilometer. Sungai Arau menjadi sungai terpanjang di negeri Perlis iaitu sepanjang 21.5 kilometer diikuti Sungai Korok dengan panjang 17 kilometer.

## Tungan metelak
Pesi

Pesi tu guno ni untuk mesi ding, mesi udang atau haiwan ta’ selang atauwa ta’ suang. Pesi tu selalu pakai jomo ta’ sedi-sedi selang atau suang. Jomo akan nagu umpan ta’ sedi pesi ni endo kakan ding, amun tekakan umpan ae ding akan mit ta pesi ae.
Pesorong kam

Pesorong kam selalu pinakai ole mimon jomo, amun un dinakan atau jomo ingin pu meruma ti ayat tu selalu pinakai no jomo pesorong posok diam ruma endo barang jomo niak malu pu meruma ti. Ayat tu pan selalu pinakai amun un majlis kawin untuk nambut tetamu teko atau keluarga luak pengantin dela.
Pida'

**Pida**' tu dikaw enggomon Sama bioso ni binoo nibaw, nembali antawa laan-laan ngogo ruma' denakan antawa kampung jomo. Pida' tu binuat makay besi, nipis, lampung, langkaw amun guuk engko' enggai binoo kerejo. Bengen ulu, sarung engko ningkoton empangkat amun binoo lumaan. Amun ngenda'nibaw nya' makay enggomon (pida), soo' jomo yo mule pasal nya' yo teko tabang nara papan mayat makay poon kupuk engko' muat sesangkap makay boo'tungan maba' mayat.
Pikap

Pikap tu kerita bagal kansang bana tungan jomo dau-dau nut jadi sanang gai ngogo barang kadai. Pikap tu kansang pinakai dau sebab ni nia' jono maal bana binayad engko' ni sanang jono luman pinggo-pinggo. Betiru pikap tu teko' bana tekito ti, sambil ni nuut pan ta' laat ti temban. Sambil ni pikap tu kakal pan tungan jomo mensari.
Pinang

**Pinang** (*Areca catechu*) tu dikau' tenomon jomo Sama. Pinang tu ben bua' nironon tendunan bua' pinang. Bua' pinang mura' rena ni gadung, amun too rena ni kuning taruk. Reso pinang tu pekat pait-pait. Pinang tu penapa' engko' siri engko' gambir engko' apo. Pinang tu pan pinakay pemeradak betong peranak kenendo' ta sapa jomo boi mapa'. Batang pinang tu buli benila'-bila' binuat dasar. Mayang pinang tu selalu binuat bungo niena' enjata sesangkap jomo matay. Amun ai nimbun, mayang pinang tu ninea' enjata kubur.
Pinjaram

**Pinjaram** iyo noh kui tradisional ta’ Sabah. Terutama ni bengso jomo Samah, Kota Belud Sabah.

Pinjaram binuat makai tepung buas, tepung gandum, santan engko selan. Untuk ngewarna pinjaram bioso ni warna gadung akan makai dun pandan. Amun warna pinjaram iram pala kadang jomo makai gula darag atau pan gula Melaka. Tapi tujuan pandan atau pan gula darag engko’ gula Melaka engai sekadar untuk ngewarna pinjaram tapi tujuan lain untuk melua buan wangi pinjaram a. Kadang-kadang un pan jomo ingin memia wangi pinjaram lua bua-buaan. Dokon durian, jadi jomo akan makai durian untuk melua buan pinjaram durian.  

Pinjaram paling alap bila mangan panas-panas masa panas baru tereso bana nikmat alap pinjaram tu. 

Selain jadi, makanan tradisional jomo Samah pinjaram pan makanan wajib untuk duang jomo matai.
Poland

**Poland** (Poland: *Polska*) atau pan engko' oron resmi ni **Republik Poland** (Poland: *Rzeczpospolita Polska*) iyo no dikau laat ta' Eropah Entengah ngodop pu' enselang Baltik ta' utara. Laat nironon Poland tu sedembila' ko' negara Jerman ta' Barat, enggo no pinau Republik Csezch engko' Slovakia ta' selatan, Ukraine engko' Belarus ta' timur ko' Selang Baltik, Kaliningrad ko' Lithuania ta' dembila' utara. Bagal laat nironon Poland iyo no 312,696 kilometer persegi, ngejadi iyo negara ke-69 tebagal ta' dunia ko' kesiam tebagal ta' Eropah. Enko' iko jomo ni kiro-kiro 38.5 juta jomo, Poland tu pan laat ke-34 paling sesok ta' dunia ko' kewau' tesesok ta' Eropah.

## Pengoronan
Bo'-bo' oron Poland tu boi nindo' lua' ta' jomo bengso Slav Barat iyono Polans (Polanie) enggo no temban ta' sedi suang Warta tebeta' begian besejarah Poland Raya tebeta' abad ke-8. Oron tekokon ni andang nindo' lua' teturan jomo Slav barat iyo no *pole e*ngko' meksud ni padang antap luas.

## Hubungan Malaysia-Poland
Tebeta' 20 Mac 2002, Perdana Menteri Malaysia Mahathir Mohammad boi ngogo ta' Poland. Otu iyo no lewatan entedo Perdana Menteri Malaysia pu' Poland boi jo un hubungan diplomatik ti ko' gai boi 10 taun. Duta Malaysia pu' Poland tebeta' ae Ng Bak Hai. 

## Tungan metelak

https://stat.gov.pl/obszary-tematyczne/ludnosc/ludnosc/powierzchnia-i-ludnosc-w-przekroju-terytorialnym-w-2018-roku,7,15.html

https://www.bankier.pl/wiadomosc/Powierzchnia-Polski-wzrosla-o-1643-ha-7603883.html
Poon

**Poon** eyo sejenis tenomon benkayu.
Tempoh hayat poon tu rojo beta niak dokon tenomon debagi.Purata diam tahun 2005 tu enam empuh dikau poon utuk setiap urang.
Pulis

**Pulis** dangan jomo mediom menjogo keselamatan ko' kestabilan masyarakat nuut ta' diom undang-undang. Pulis tu sesuai sekali kerna politelia itu un maksud kerajaan atau pentadbiran diom bahasa yunani.

## Tungan metelak
Pon lodo

Lodo io"no dembuah buah reso ni nga'ngah   io"no reso paling penemia amun masyarakat bajau mangan , Buat masa betiru iko bana jenis lodo dokon lodo ijau kok lodo darak ,
Ta dembilak pantai timur tuturan lodo kakal tinat lau lau
Puteri

Puteri ngerujuk ahli dendo kerabat dirojo selain ratu, utoma ni anakanda rojo atau endo' putera. Puteri tu asal ni luak bahasa Sanskrit ngerujuk kepada anak dendo.
Puteri Sarah Liyana

**Puteri Sarah Liyana Megat Kamaruddin** (lahir 1 Disember 1985) iyo tu tekilo jadi pelakon kok peragawati Dendo diom Malaysia.
Raang

Raang tu buek selang duai akibat pusingan bumi ko’ grabiti buan. Raang tu selalu berlaku ta’ selang jo, amun musim raang buek selang akan duek kiro-kiro 10km luak pasir.
Rabia Abdul Salam

Rabia boi penanakan tebata' 5 November diom taun 1973 ta' kampung Paya Terubong, Ayer Itam, Pulau Pinang. Mak ni kerjo ta' buruh diom kilang bigi timah, Yang ni nyaun kerjoon tapi ugurus kerjoon rumah jo. iyotuh boi penanakan niak normal, betis ni dembila ai pendok dekit. Diom sekul, iyonoh penetitoon le' sek-sek diom kelas ni le' betis ni ea. mak ni, Abdul Salam nempah kasut khas untuk iyo. Lapas ea, iyo ai no teko luman dokon bioso.
Raga

Raga tu selalu ni tungan ti ngena bangan badu,ngai badu jo masam masam buli nina tak raga ea.Raga tu iko bana pan jinis ni un bagal un diki inda masam jinis ni . Raya tu buli pan pinakai tungan ti ngena bangan duang tampu.
Pulau

**Pulau** iyo no salah satu bidang tanah yang lebih deki dari benua ko lebih bagal dari karang yang dikelilingi buek gugusan

## Tungan metelak
Rampa

**Rampa** tu iko bana jenis ni contoh ni rampa kari , rampa kunyit .Amun kiti ingin mapi manuk kari kiti harus nuang kari ea tak manuk
Ransa ransa

Ransa ransa roh ni masak kok dun tapi ngerati kinakan , binuat ulam amun werna ni ijau tarang yo kakal murak , amun werna ni ijau patang yo toh ni , Yo alap reso ni kinakan murak murak , amun toh batang ni keros . Lek ngendok ni tinarik tarik jo lekat pon ni , bok ni kinusek sinisa ta belasan .
Regisin

Regisin io no tungan buek parai luman ta tenomon ea , io no dembuak sumber tungan  parai subur . Regisin tu un duo jenis ni dikau oyo dikau diki kok regisin tu tungan ni andang dembilak parai jo .
Rebung

Rebung tu iyo tomok ta poon kayu , poon kayu ea oron ni 'bok' . Rebung tu yo gulai amun pinapi reso ni mamis mamis , Un iko jenis rebung , un rebung mamis un rebung pait . Amun yo pinapi iko mesakan buli tebuat . Rebung tu petua jomo dau dau sian ben penyakit pedih betis , niak buli ni amal bana lek mangan ni , kok bungkar pedih betis .
Ratu Serimpak

Eyo no asara tinut barang pedendoon bujang sambil makai badu tradisi Bajau Sama lengkap dokon badu sipak, ko'  serimpak, olos berangkit ko' iko lagi. Asara tu binuat tiap taun jadi mekitoon pien lawa' ni bengso sama tu ko' barang pedendoon ni mamis megaya sambil makai badu tradisi tu.Asara tu kakal lagi binuat ngabut betiru dokon mu' ta' Semio Baga, Kota Belud, ko' Festival Duang boi binuat ta' Rumah Kebudayaan Rumpun BajauSama ta' Lok Batik, Tuaran.

## Rejukan

https://cj.my/127930/sabah-launches-duang-festival-to-preserve-culture/ https://cj.my/127930/sabah-launches-duang-festival-to-preserve-culture/
Rembutan

Oron *rembutan* nindo lua perketaan *rambut* engko ninak torong ni *-an* oleh sebab kulit ni rabung bana buh ni.  Jadi oron ni tu nindo sempena lua kulit ni.

Pokok rembutan tu buli tomo’ sampai langkau ni teko  15–24 atau 30 meter. Bangan duun ni akan  berselang seli mediam pelepah 14–30 sm langkau, amun dikau tangkai pelepah duun ben 2-11 pasang anak duun yang berukuran 5–28 sentimeter langkau ni engko pan lebar ni 2–10 sm lebar.
Rendang

Rendang iyono hidangan asal bengso Minangkabau yang ningko ta' kewasan belud langa' Sumatera Barat, Indonesia. Sara nedion ni makai daging kok santan, lodo, kok iko lagi rampa' ratus ngabur keroi. Iyo dikau-dikau ni mekanan khas jomo Minangkaban, mekanan tu luas no ta' masyarakat suku Melayi kok Maranao ( tak Mindanao ) diom rantau Nusantara.
Ringgit

**Ringgit Malaysia** iyo noh moto sin Malaysia. Simbol ni **RM** engko kod moto sin ni **MYR**. Ringgit Malaysia tu pinelua oleh Bank Negara Malaysia. 

## Tungan metelak
Rojo

**Raja** iyo no' dangan jomo kuleh kuasa diom pemerintah dikau kerajaan.Endo rojo pinau ratu.Rojo tu un kuasa diom nantu kesalahan jomo.

## Tungan metelak
Rosmah Mansur

**Rosmah binti Mansor** (iyo boi penenakan 10 Disember 1951) iyo no endo keduo tak Perdana Menteri Malaysia yang keenam  Najib Razak.

## Tungan metelak
Runsay

**Runsay** tu tarian jomo Sama ta' Sabah, Malaysia. Peserta runsay selalu ni ramay-ramay. Berunsay dendo engko' dela beta' kawin. Berunsay jomo-jomo sambil betitik kulintangan.

## Kito pan
* Limbay

## Tungan metelak
Saan

**Saan** alat mangan bentuk ni datar kok un pan bentuk ni masam kok mangkuk. Un pan saan kayu pakai jomo untuk haisan rumah.
Sabah Tanah Airku

**Sabah Tanah Airku** iyo no lagu laat Sabah Di Bawah Bayu. Lagu tu binuat le' HB Hermann.

## Tungan metela
Saging

**Saging** (*Musa acuminata* antawa *Musa balbisiana*) e jinis poon ta' dinakan Musaceae. Kulit saging tu rena nei kuning.
Kulit nei rena ijau amun iyo masi mura'.

## Rujukan
*
*
Sair muka' tabir

Sair muka' tabir iyono adat sebelum setanding, wakil pengantin dendo nooh wakil pengantin dela  moso sair. Boh ni pengantin setanding. 

Isi sair ae muan nasiat antawa tanda' petemuan antara pengantin dela kok dendo.

Jomo pandai moso sair muka' tabir Bajau Sama, Diman Taop (entengah) moso sair muka' tabir ta' keramaian kawin  ta' Kampung Wakap, Kota Belud taun 2014.
Saligundi'

**Saligundi**' antawa **selegundi**' tu dikaw kuri-kurian peranak engko' anak bau Sama. Saligundi' tu binuat makay keratas minyak, boo' boi nianit, gam engko' tangsi. Selegubdi' tu kenuri-kurian musim lapas ngetu' engko' musim toro. Mangkin daras beriu selegundi' tu mangkin langa pekaja langit. Sanang bana atay amun nguri-ngurian selegundi' tu.

Saligundi' tu mainan tradisional. Barang-barang seligundi tu keratas, bok antawa besi ko' tali atau pan benang yang nintan ta’ darat. Saligundi' tu daras hembusan beriu ni yang ngeliling badan saligundi' e no sebab ni jadi tekanan dutai mu’ enjata ko’ tekanan menik mitu media. Seligundi tu selalu tinagu ingko endo iyo muda lemiang ko’ saligundi' tu mainan jomo niak kira peranak, jomo remaja ko’ jomo to’.
Saloma

Biduanita Negara Puan Sri Datin Amar Salmah Ismail, KMN (P), AMN antau tekilo eyonoh Saloma diom taun (22 Januari 1935 – 25 April 1983) eyonoh penyanyi lagu kok pelakon dendo Singapura-Malaysia yang tekilo tak taun 1950-an ngabut noh awal 1980-an. Eyo lahir tah Pasir Panjang, Singapura, Eyonoh dik tah seniwati Mariam Ismail (yang paling tekilo jomo sebagai Mariani). Ngai ea jo, eyo pan  sioko tah bapa penyanyi kok pelakon, Aminah Ismail (yang tekilo sebagai Mimi Loma). Eyo tu ai jadi endo keteluh lek pengarah, penerbit, pelakon filem, komposer dan penerbit, Tan Sri Datuk Amar P. Ramlee.

## Tungan metelak
Sapi

Sapi tu jenis imon, sapi penelioro ngendo daging,kok buek susu. Kulit sapi buli nindo untuk jadi gandang kok ti' sapi buli jadi baja kok baan api
Sapi'

**Sapi** iyo noh sejenis diom kelompok mamalia. Sapi pan spesis binatang yang rojo iko. Bioso ni sapi tergolong diom kelas Taurus. Jomo melihoro sapi untuk ngendok daging ni, susu, hasil tenusu engko pan sapi buli pinakai sebagai kenderaan(sapi pinakai untuk narik kerita, muou parai ko' iko lagi). 

## Tungan metelak
Sarawak

**Sarawak** iyo no negeri tebagal ta' Malaysia. Sebelum Persekutuan Malaysia binentuk, Sarawak bebas luak kolonial British pada 22 Julai 1963. Sarawak wilayah bagabung somo-somo Sabah, Singapura ko' Tahan Melayu. Iyo tu pinau ko' gelaran Bumi Kenyalang.

## Tungan metelak
Sampak

**Sampak** tu pinakay ta ulu guuk, pida', beladaw, badi', tekook kekura, unsui, maraw engko' lain-lain anu somo kegunoon ni. Sampak tu binuat makay besi, tembaga, tanduk kerabaw. Betiru uun pan makay batang paip plastik sebab sanang penemia engko taan pan. Sampak tu pinasang sebap endo' taan tungan masang e antawa nya' pesa'.
Sampar

Eyo no perkataan pinakai enggo no iko maksud ni. Kadang ni buli pinakai jadi sumpaan, pinakai beragam ko' iko lagi. Meksud sampar tu nia' tantu, nut pan lua' ta' ling tuturan ti kok keadaan tebeta' ti betutur.
Sawan

**Sawan** iyo no ginuno untuk penginum bue' sajuk ko' bue' panas masam teh, kupi' ko' iyan-iyan jo bengso sesair. Sawan penginum bue' panas been tungan pengentan ensedi.

## Tungan metelak
Sedekah

Sedaka’ lionoh manan benda tah jomo yang merlu bana tujuan ni untuk mesikot diri ni tah Allah SWT.
Sekul

Sekul iyo no tungan barang jomo kulek pendidikan. Ilmu lekat tak sekul tu sangat berguno buat semimon jomo. 

## Tungan metelak
Sele' booi

Sele' booi iyono perembaan Bajau Sama ma'na ni teko ta' tampat tungan setemu tapi jomo tenemuan ai no lumaan.
Selawat

Perkataan Selawat antau Salawat nindo lua perkataan solat Arab ionoh dua, pujian. Nut ling Kamus Bahasa Melayu, selawat binuat untuk maku dua tah Tuhan supaya kulek rahmat atas Nabi Muhammad S.A.W.
Selipar

**Selipar** iyo noh kegunoon ni untuk nutup betis yang pan buli pinakai mediam atau meluar rumah. Amun binanding engko kasut, selipar lagi lampung.
Sembiang Isya

Sembiang isya iyo no sembiang pardu 4 rakaat. Sembiang tu merupakan sembiang yang ke-5 yang wajib tinunai oleh barang muslimin kok muslimat. 

## Tungan metelak
Sembiang Jumaat

**Sembiang Jumaat** iyo noh sembiang fardu 2 rakaat yang binuat setiap lau Jumaat untuk ngentian sembiang sembiang Juhur. Binuat secara jemaah lepas mekaleh khutbah khas untuk sembiang tu. Hukum sembiang Jumaat  iyo noh Fardu Ain yang wajib binuat oleh bangan pedelaan menepati syarat-syarat ni.

## Tungan Metelak
Sembiang Juur

**Sembiang Juur** iyo noh salah dikau sembiang mediom sembiang fardu 5 waktu yang wajib binuat oleh jomo Islam. Sembiang Juur terdiri dari empat rakaat. Waktu untuk nunai sembiang Juur iyo noh lepas moto lau' mula condong lua puncak ni sampai noh separuh puh betis langit. 

## Tungan metelak
Sembiang Magrib

**Sembiang magrib** iyo no sembiang pardu wajib. Sembiang tu un 3 rakaat yang wajib tinunai oleh semimon muslimin kok muslimat 

## Tungan metelak
Sembiang subu

**Sembiang** **Subu** iyo noh salah dikau sembiang fardu yang wajib binuat oleh jomo Islam. Sembiang Subu terdiri dari duo rakaat. Amun nuut mazhab Syafie, sembiang Subu binuat moko doa Qunut. 

## Tungan metelak
Sembiang Asar

**Sembiang Asar** iyo noh salah dikau sembiang yang tergolong diom 5 sembiang fardu yang wajib binuat oleh jomo Islam. Sembiang Asar binuat diom 4 rakaat. Waktu untuk sembiang Asar iyo noh lepas habis noh waktu sembiang Juur. 

## Tungan metelak
Semek’

Semek’ tu selalu pinakai oleh jomo, somo un iyo pengelap kerita, mija, kerusi, dasar ko’ iko lagi guno ni. Rego semek’ tu mura jo pinedagang ko’ pan semek’ tu sanang pinemia ta’ minggo-minggo kadai. Semek’ tu binuat luak benang somo pan masam badu tapi semek tu iko jinis ni samaa un pan iyo lema’ atau pan kasar. Semek tu kikon ni bentuk empat segi.
Semio

Semio tungan jomo medagang tenomon,diing bangan barang-barang yang penerlu'antawa peserantaan keluman jomo.Bioso ni semio tu binuat deminggu entendo tungan jomo setemu-temu sambil bebeli.Itu no ule' bedagang tradisi boi binuat lua' dau-dau.
Semio Kuta Belud

**Semio Kuta Belud** tu sikot ko' Kampung Siasai Laan Semio, iyo no semio paling toh ta' Negeri Sabah ko' umurni 145 taun boi binuat ole' William Prettyman tebeta' taun 1878. Semio tu awalni natu bangan bengso bengen ta' Kota Belud tu, eyo no bengso Bajau Sama, Kadazandusun, kok Ilanun lua'tak medagang dagangan gai ta' bangan jomo. Dangangan pinedagang ta' semio Kota Belud tu eyo no Kraftangan, Gulai, Bua-buaan kok iko lagi. Semio tu buka lua' ta' 6 sinsaung ngabut ni 2 kemuap.

## Semio Bagal
Kota Belud andang jadi tuan rumah, engko' ni Semio Bagal  sinambut tiap taun ta' Semio Kota Belud tu, asal teko no torong buan Uktuber. Iko petendingan binuat dokon Ratu Serimpak, Tanjak Pahlawan engko' iko lagi.

## Tungan Metelak
Sempangan

**Sempangan** iyo no kraf Bajau Sama boi binuat lua' ta' olos boi ni rait sinambung-sambung nuut pata'-pata' dokon pata'kuda',rebung ,taris-taris inda-inda rena ni.Gayad sempangan bioso ni duo ko setanga ko' langkaw ni empat ela antawa lebi.Sempangan tu pengelemba' ruma',pelamin ,pandung-pandung antawa usungan.

## Ninda' pan
* Pelamin

## Tungan metela
Sepanggar

Sepanggar iyo no dikau subdaerah ta' sedi pantai barat bandar Kota Kinabalu, Sabah, Malaysia. Lokasi ni sukup lawa' ko' ngam tebeta' ni ta' kawasan belud sedi selang Teluk Sepanggar. 

Mitu bengen Universiti Mlaysia Sabah (UMS)  tebagal ko' Kem Tentera Laut DIraja Malaysia (TLDM).
Serama

Serama tu iyo no dakwah diom penyebaran ugama islam.Serama bioso ni benuat lek jomo untuk nebar ajaran alap ta ugama islam
Seramin

**Seramin** iyo noh permukaan yang ngeluud. Seramin pinakai untuk ngenda' rou, gambaran engko bayangan yang somo bila ngodop seramin. 

## Tungan metelak
Sesapu

Sesapu guno ni tungan ti napu mediom ruma ti, ruma tu niya lengkap amun nyaun sesapu bioso ni kiti napu ruma awal sensaung engko kemuap.Sesapu tu boi binuat lua lidi pelepa un pan sesapu tu boi binuat lua pelistik.
Sesok

Sesok iyono sejinis reptilia mediam genus Hemidactylus [2] dinakan Gekkonidae. Un 187 sepisis yang terati kok entemu ta' mimon kewasan tropical dunia ngabut ta' kawasan-kawasan subtropical Afrika kok Eropah.
Shahelmey Yahya

YB Datuk Ir. Haji **Shahelmey Yahya** iyo no dangan Menteri Pembangunan Masyarakat ko' Kesejahteraan Rakyat ko' ADUN Tanjung Keramat.

## Tungan metelak
Sigu

**Sigu (guru)** ataupan jomo ngajar, ngedidik mediom bagian pendidikan dokon sekul atau tungan-tungan belajar. Sigu ninda sebagai jomo yang iko ilmu. Tapi amun untuk peringkat Universiti, panggilan sigu nyiak pinakai  sebab pendidik muh Universiti pinau pensyarah. Yang pasti ni, seorang sigu mesti oyo pengetahuan ni sebab gai mesampai ilmu masing-masing.
Sin Raya

**Sin Raya** diom raya aidilfitri un jomo muan sin raya contoh ni dokon kiti beraya tak rumah jomo kiti akan binanan sampul diom sampul ea un sin. Diom buan raya jo sin ea binanan un pan jomo niak muan un pan jomo muan niak somo.Debagi muan bangan 10 ringgit debagi 50 un 100 nut jomo ni pan .
Singapura

**Singapura** antawa pan resmi ni pinau **Republik Singapura**. Iyo no laat pulau enggo no tungan ni tebeta' selatan Semenanjung Melayu, 137 kilomoter ta' utara garisan Khatulistiwa, ta' Asia Tenggara. Laat tu selekat lau' Malaysia engko' Selat Johor ta' utara, engko' Kepulauan Riau, Indonesia engko' Selat Singapura ta' selatan. 

Tebeta' ni sebelum merdeka ta' taun 1965, Singapura boi no jadi pelebuan engko' KDNK langa enggo no ketelu telanga ta' Asia Timur tebeta' e. Boi no merdeka, kenamat no laat tu iko perubaan ni.

## Asal-usul oron
Oron Singapura boi entemu lau' ling Sanskrit, iyo no *siṃhāpura* (सिंहपुर, "Kota Singa"). Boi begea, un pan oron ni ali lagi, eyo no pinau "Kota Singa". Boi no kinaji taklaat ae nyaun pan entemu gai singa dokon oron ni e pinau.

## Tungan metelak
Sinta kenemong

Sinta kenemong iyono dela ingin ta' dangan dendo tapi nia' bani mara',  buli pan dendo ingin ta' dangan dela' tapi romon ni jo reso atai ni.
Sipit badu

Sipit Badu guno ni untuk nipit badu base endo keroi.Selain ae iyo pan buli nipit barang barang lain dokon kasut engko lain lain, un pan alap nipit badu tu endo badu ti niya lemiang
Siti Aisyah Alias

iyoo penanakan ta 25 Mac 1966 ta Rembau, Negeri Sembilan. iyo no belajar ta Tunku Ampuan Durah luwa 1981 ngabut 1983. iyo no lulus ta luwa Universiti Malaya dangan BSc mediang bidang Ekologi pada taun 1991. iyo no ben PhD mediang bidang mikologi laut ta Universiti Portsmouth pada taun 1996. iyo no ta Malaysia muam bekerjo sebagai pensyarah ta Institut Sains Biologi, UM, dan memulakan program penyelidikan mengenai mikologi marin, kemudian mengejar penyelidikan kutub ke atas kepelbagaian kulat dan enzim. Pada taun 2015, iyo no pinindah ke Institut Sains Lautan dan Bumi (IOES).
Hasmah Mohamad Ali

Tun Dr. **Hasmah binti Haji Mohamad Ali** (nganak 12 Julai 1926). Beliau endo Mahathir bin Mohamad, iyono' Perdana Menteri Malaysia yang keempat kok kepitu' .

Iyo boi pinenakan ta' Klang, Selangor pada 12 Julai 1926, Hasmah iyono' doktor dendo yang berbongso Melayu. anak dinakan ni lekat ta' Minangkabau. Beliau tekule' MBBS lekat Universiti Malaya ta' Singapura.  Tun Dr. Hasmah iyono'  dikau-dikau ni dendo Melayu yang twkule' kursus perubatan ta' Kolej Perubatan King Edward VII ta' Singapura (betiru Sekolah Perubatan Yong Loo) lepas Siparang Dunia keduo.
Sembiang

**Sembiang** iyo no amal alap jadi para umat sikot kok Allah Subhanahuwataala. Sembiang tu perlu tinunai terutama ni sembiang pardu. 

## Tungan metelak
Siti Saleha

Siti Saleha Mohd Baharum(penenakan 14 mac 1990) dangan pelakun ko' model dendo ta' Malaysia been keturunan inggeris ko' dik ta' pelego diom kumpulan Bunkface, Sam Baharum. Iyo boi mula kerjoon ni diom umur 12 taun.Siti Saleha lapas a' kulek kejayaan komersial lua' drama lakunanni iyo no Asmara Luna(2013), Ramadan Jangan Pergi(2014) ko' iko lagi.Iyo pan tekilo dangan yang pandai diom ngurus sin ni, Iyo pan dangan pelakun yang lawa dendo ni
Siti Nurhaliza

Yang Hormat Dato' Sri Siti Nurhaliza Tarudin, boi penanakan 11 Januari 1979.  Iyo tekilo 
jomo sebab iyo tu pelego', pelakun, ngerati nulis lagu, nerbit rakaman, pengacara televisyen, engko pan jomo diom perniagaan Malaysia. Siti Nurhaliza pan boi mula kerjoon ni diom industri lagu-lagu Malaysia lau umur ni 16 taun lepas yo boi manang diom pertandingan lagu-lagu Bintang HMI anjuran Radio Televisyen Malaysia (RTM) masa 1 April 1995. Boi habis program ae, empat kauh tawaran kontrak rakaman boi terimoon ni lua syarikat rakaman antarabangsa sebelum yo nindo oleh Suria Records. Lagu paling awal boi pelua ni binan judul "Jerat Percintaan". Lagu ni tu boi manang mediam Anugerah Juara Lagu ke-11 kok kulek lagi duo anugerah lain diom kategori Persembahan Terbaik kok Lagu Balada paling alap. Album numbur satu ni boi tepedagang engko jumlah unit yang iko iyo noh 800,000 unit lua awal-awal lagi yo boi mososkan diri ni mediam industri muzik Malaysia ngabut tahun 2005 tak Malaysia.

## Tungan metelak
Soro

**Soro** teposok lua' ling boi buat jomo makay pita soro doko' betutur, pelego', titoo, nangis, ngeraa engko' lain-lain.

## Kito pan
* Jinis soro

## Tungan metelak

## Bosoon lagi
* Howard, D.M., engko' Murphy, D.T.M. (2009). https://web.archive.org/web/20100407013351/http://www.pluralpublishing.com/publication_vsaar.htm Voice science acoustics and recording, San Diego: Plural Press.
* Titze, I. R. (2008). The human instrument. Sci. Am. 298 (1):94–101. http://www.scientificamerican.com/article.cfm?id=the-human-instrument
* Thurman, Leon & Welch, ed., Graham (2000), Bodymind & voice: Foundations of voice education (revised ed.), Collegeville, Minnesota: The VoiceCare Network et al., ISBN 0-87414-123-0
Stacy (penyanyi)

**Ummu Shaikhah Stacy binti Anam** (lahir Stracie Angie Anam) antau tekilo engko oron ne Stacy (lahir 18 0gos 1990 tah kota kinabalu, Sabah) iyo tekilo pelego numbur dikau tah malaysia diom realiti Tv Akademi Fantasia Musim keenom. Iyo lekat kampung Tuavon, penampang Sabah. Iyo boi binaan oron Ratu Tari Malaysia kerana iyo 
Muat sembahan kok tenaga vokal yang alap diom  penyanyi engkok menari enjata pentas.Iyo pan komposer engkok penulis lirik, iyo pan tekilo jomo sebagai bungo lawa.

## Tungan metelak
Sudai

**Sudai** iyo noh barang yang un impon pinakai untuk ngejogo bu tikok supaya lurus kok kemas. Sudai tu tinemu oleh pakar kaji purba yang boi tenemu diom bentuk yang alus lua petempatan tarikh ni 5,000 taun dau muh Parsi.
Suang

**Suang** iyono seluran buek tabii yang oyo. Sumber suang buli jadi lekat ta' tasik, moto buek ataupan anak suang. Lekat sumberni, semomon suang duai lekat ta' belud kok pan iyo sara bioso buek uran yang duai ta' deratan untuk mengalir pu' ta' selang ataupan buek betakung yang oyo masam kok tasik.

## Tungan metelak
Sudu'

**Sudu** iyo noh alat untuk mangan. Bioso ni pinakai untuk ngendo' makanan-makanan dokon luuk engko pan buli pinakai untuk ngacau bangan ramuan. 

## Tungan metelak
Sungkud

**Sungkud** iyono dikaw pekakas pinakay amun lumaan. Sungkud tu penamba kederasan anggota betis antawa pangkat. Sungkud pan pinakay amun jomo nya' tetog lanan ni antawa reso paning. Sungkud tu nironon pan maraw, langkau lebi kurang duo kaki setanga sampai empat kaki, oyo ni dokon indung jari engko' binuat lua ta' kayu, buyai antawa boo'. Kadang-kadang pan sikot pengentanan sungkud pekuleng batang ni.

## Tungan metelak
Sutung

Sutung iyono sejinis binatang selang sefalopod diam superorder Decapodiformes yang ben kiro-kiro 300 sepisis. Sutung un dikau bokok kok un wau' lengan engko' duo janggut yang langkau. Diam badan ni un bokok nipis kok langkau yang binuat lekat ta' kitin.
Suu

**Suu** minggo jo been ti un jo suu tu amun songom. Amun nyaun suu tu diom patang no tek kiti bagas ni. Penting bana suu tu engkiti ngai kiti jo semimon kiti dikau dunia tu makai suu amun songom. Inda masam pan jinis suu tu un warna gadung, ngempute un pan bagal, diki un pan sedong2 inda masam tek.

## Tungan metelak
Syurga

**Syurga** iyo no dikau konsep luum lapas matai diom iko ugama ko' falsafah rohaniah. Gai pesoyo tentang syurga antawa neraka tungan manusia lapas gai matai. Nuut iko testimoni ko' tradisi,diom kejadian yang luar bioso. Gai ngangap pengetahuan tu binuanan tak gai untuk ngajar manusia tentang keluman.
Tabung Haji

Tabung Haji (TH) singkatan ni "Lembaga Tabung Haji " antau LTH . TH tekilo "Lembaga Urusan kok Tabung Haji" antau LUTH diom Malaysia yang ngurus luman Jemaah Haji lekat Malaysia Pu Mekkah  setiap Tahun.Bangunan Ibu Pejabat TH tekilo sebagai Menara TH Tun Razak, lan Tun Abdul Razak , Kuala Lumpur, Malaysia.TH tu tekilo dembuah  Institusi Kewangan yang meluman operasi Haji kok efisyen.
Talipaun

Talipaun nantu no guno ti lau lau tungan ti main bangan wassap ngai wassap jo iko bana lagi guno talipaun tu .Wikipedia Bajau Samah tu pan makai talipaun pan kiti nulis ni talipaun tu iko bana guno ni tak kiti mimon amun nyaun talipaun tu nyiak kiti tu engko kito bangan jomo tio.
Tana' pilit

Tana pilit sejenis tana macam leboh tapi ikoh kegunaan ni,terutama ni tah industri pembuatan pasu atau objek lain.
Sybil Kathigasu

Sybil Medan Daly atau kineloon oron ni Sybil Kathigasu boi penanakan 3 September 1899. Iyo ai ngemban masa 12 Jun 1948. Iyo tu tekilo sebagai pejuang Tanah Melayu yang nelamat iko nyawa jomo sampai atusan bangso Kina masa Jepun teko tak Tanah Melayu. Jomo Kina tak Malaysia nganggap iyo tu dangan dendo yang atai ni putek. Laan utama muh Ipoh ngena oro ni sepanjang laan. Kerajaan British pan manan Pingat King George sebab jasa boi banan ni.
Sungkak

**Sungkak** iyo no mainan tradisi  Hindu. Kayu sungkak tu boi ni lubang enjata ni.Bioso ni amun jomo main sugkak gai akan makai bigi getah engko guli.
Tarian Limbai

Terian Limbai iyo no sala' dikau tarian tradisional un ta' negeri sabah.Terian tu selalu buli tekito ta' suku kaum bajau samah pantai barat.iyo ta' kota belud. Diom terian tu penari ni makai badu samah ko' alatan dokon tudung duang.Terian Limbai nipersembah masa un majlis-majlis kawin, nambut tetamu, engkok tamu besar.Terian tu niiring le' ling kelintangan jadi bangan penari ni nuut rentak ling a' adi terian gai tekito lawa ko' tesusun niak parak.

Terian Limbai tu terua tari le' dikau kumpulan mediam ni un diom 4 atau 6 urang jadi iyo un sepasang dela ko' dendo masa gai menari.Terian tu pan jadi dikau terikan ta moto dunia kerna amun gai ngogo ta' pelancungan akan un jo terian tu nipersembah untuk nambut gai teko. Ta' kuta belud un masa ni akan ni anjurpan pertandingan terian limbai tu untuk anak mura' buli ngito ko' ngejogo pian keaslian terian tu. Terian tu nyiak buli sinarap sarap pasal ni un no rentak ko' cara terian ni.

## Tungan metelak

* https://w.wiki/A9nL
Tarum

TARUM
Tarum tu dikaw tonomon binuat gulay. Bioso ni tarum tu niagad telumbuan bo ni bua.' Bua tarum tu uun langkaw uun pan buntar.Bioso ni rena tarum tu taruk engko' kadang-kadang uun pan kuning engko pute'. Umur tarum tu Bioso ni umur Tarum tu teko pan dentaun lebi^.
Taubat

**Taubat** maksud ni jomo yang bana bana maku ampun engko janji ni. Endo iyo niak ngulang yan boi buat ni sebelum tu. Beluang taubat tu untuk sian sian jo niak menek jomo.
Tawap

**Tawap** iyo noh perlakuan ngeliling kaabah mempituh. Tawap iyo noh salah dikau perlakuan ibadah binuat oleh jomo **[[Muslim]]** kok. Tawap hanya binuat ta' **[[Masjidil Haram]]**  

## Tungan metelak
Tanjak Pahlawan

Eyo no asara binuat jadi mekitoon budaya Bajau Samah tu lua' pakaian badu sama, pinakai ole' barang bujangan pedelaan. Asara tu kakal lagi binuat ngabut betiru dokon tebeta' Tamu Bagal ta' Semio Kota Belud, engko' Festival Duang tak Rumah Kebudayaan Rumpun BajauSama ta' Lok Batik, Tuaran. Asara tu sebana ni mekitoon indah jinis kelapan bengso Bajau Samah sambil ni asara tu suma' buli tinuut oleh bujangan pedelaan bengso Bajau Samah jo.

## Rejukan

https://www.sabahtravel.com/articles/post/visit-the-biggest-market-in-sabah-tamu-besar-kota-beludhttps://cj.my/127930/sabah-launches-duang-festival-to-preserve-culture/
Tarap

**Tarap** eyo dikau jenis tenomon ben buah.Tarap tu tekilo bana tak negeri sabah.Tenomon tu subur bana tak negeri sabah
Tebadak

**Poon Tebadak** (*Artocarpus integer*) tu merupakan salah satu poon bua'-buaan. Bioso ni tinonom ta' sedi ruma'. Selain tinonom ta' kabun, jomo sama pan selalu nonom poon tuadak ta, sedi ranau ko' sedi laan.

## Guno

Kegunaan utama **poon tebadak** tu ialah untuk bua' tebadak. Bua' tebadak mana bule kenakan tarus ko bule pan binuat kuih.
Tehe-Tehe

Tehe-Tehe iyo no salah satu Jenis Makanan Laut yang tekilo tak kalangan suku Kaum Bajau Pantai Timur Sabah.Tehe-Tehe atau oron lain ni iyo no Indak Laut iko nindok tak diam sekitar Batu karang mediam laut yang paling madiam bana.Iyo amat no berkhasiat engko alap untuk kesihatan.Cara untuk nindo ni amat noh mudah,perlu kindusin Tehe-Tehe selepas dari ae ,pinosok mediam Buas lepas dari ae ni rebus engko buas.Selepas Tehe-Tehe ni rebus atau datai jo, buli no Tehe-Tehe ni hidang untuk kinakan.

RUJUKAN

http://kitakitapeers.blogspot.com/2017/10/10-makanan-tradisional-kaum-bajau-di.html?m=1
Tenga Bangi

**Tenga Bangi** tanda perubahan lau yang masa ni mula lua jam 12  songom. Asal tenga bangi tu iyo noh lua moto lau petenab engko moto lau pelua yang berubah nut musim.
Tengku Ahmad Ismail Mu'adzam shah

Yang Amat Mulia Tengku Panglima Parang **Tengku Ahmad Ismail Mu’adzam Shah ibni Al-Sultan Abdullah Ri'ayatuddin Al-Mustafa Billah Shah** (penenakan 11 September 2000) iyo tu putera ta' Sultan Pahang, Al-Sultan Abdullah Ri’ayatuddin Al Mustafa Billah Shah ko' Tengku Ampuan Pahang, Tunku Hajah Azizah Aminah Maimunah Iskandariah.iyo no  pewaris takhta yang ke telu' diom susunan wariasan takhta kerajaan negeri Pahang.
Telingo

Telingo iyonoh dikau organ badan yang kulek ngesan ling. Telingo tu guno ni untuk mekaleh amun un jomo moh kiti betutur.
Tesbi'

lTesbi' iyono dikau tali manik yang boi niingkot entedo untuk pinejadi pengentan tungan jomo bengso Islam kok bongon bengso debagi masam Kristian, Bahai, Hindu, Buddha kok Sikh beribadah.
Tenguyung

Tenguyung iyono binatang dokon ruo tebuan kok buani tapi nia' pandai ngejarum. Ngengung ngengung jo sangkan no nironon tenguyung.
Tembara

**Tembara** iyo noh tungan ningko untuk bangan jomo muaw atau nonong pakai. Sebab tembara tu untuk engero pipit
Tigam

**Tigam** iyono sejinis binatang yang ben kerang kok kulit ni pepen. Isi ni un kalori yang tena' kok isi ni un kalsium kok vitamin A. Tigam pan rojo tekilo kerna iyo melua asil mutiara semulajadi.

Oron umum **tigam** tu ginuno untuk kumpulan mollusk dwicangkerang debagi, yang kikon ni temban ta' abitat selang kok bue' payau. Kulit meluar ni tu un duo bagian ben kalsium yang ngeliling isi ni yang lema'. Ingsang napis plankton lekat ta' bue' kok otot adukor ginuno supaya kerangka taan amun tutup.
Timung

**Lokan** (*Polymesoda expansa*) adalah sejenis moluska dwicangkerang yang banyak terdapat di lumpur pinggir laut. Lokan adalah sejenis haiwan bercengkerang (kerang-kerangan) yang boleh dimakan dan sangat enak

Timung iyono sejinis binatang yang nyaun bokok.
Timung ampun kulit, kuang kule' oron

Timung ampun kulit, kuang kule' oron iyono perembaan Sama ma'na ni, jomo lain ampun kerejoon antawa pikiran, iyo kule' oron.
Timus

**Timus** iyo noh tekilo sebagai Wp/bdr timus mangan atau timus batu, iyo sejenis galian natrium klorida. Timus tu penting untuk hidupan manusia ko' haiwan diom kuantiti diki.
Toos

**Toos** tu dadah atau pan bahan yang nindo untuk ngala' sakit. Toos terdiri dari iko jenis untuk ngala' masam-masam jenis penyakit. Secara umum ni toos binagi kepada duo iyo no: 

# Nyaun preskripsi: toos bineli ta' farmasi atau mediam kadai yang nyaun sebarang halangan.
# Engko preskripsi: toos yang sinok  kinakan oleh duktur untuk pesakit tertentu jo. 

## Tungan metelak
Topi songkok

Tupi sungku tu sejenis tupi tradisional jomo sama. Tupi sungku pinakai untuk ngelengkap badu sama ngadir majlis.
Tuaran

**Tuaran** iyo sebuo pekan bagal serupo sebuo daerah ta' Pantai Barat, Barat Laut Sabah. Malaysia ta' Pulau Borneo.
Tipo serisir

**Tipo serisir** tu tipo boi kinulitan ko' olos inda-inda rena ni. Serisir tu olos boi nirait sinambung-sambung nuut pata' rebung bo' ngerait ni sedi tipo boi kinulitan e. Tipo Serisir guno ni binuat lemba' ruma' amun uun keramaian ngko' binuat pelamin. Bioso ni tipo serisir tu tungan pengantin ningkoo'. Tipo serisir tu hasil kraf Bajau Sama.
Tudung

Tudung pinakai untuk nutup bagian tikok endo nutup aurat. Tudung pinakai oleh dendo jo kerna aurat dendo semimon anggota badan kesuali permukaan mo kok pergelangan tangan
Tudung duang

**Tudung duang** @ Tudung Saji (Bahasa Melayu) yo nu dekau' pekakasan yang bioso ni tetemu ti ta' rumah jomo Sama.

## Guno
Tudung Duang tu bioso ni penakay le' jomo Sama untuk nongkob barang makanan. Diom jaman moden tu, ruun pan Tudung Duang benuat perhiasan.

## Bahan ko' sara muat tudung duang

Bioso ni Tudung duang tu asal ni benuat lekat' ta' duun pandan. Duun pandan kenerot nuut sais yang dikehendaki. Lupus a, duun pandan penosok ta' diom bue, panas ( 100&nbsp;°C ) diom masa dejaam. Kemudian duun pandan a penuyan ta' dia' motoelau sampai keroi.

## Ringkasan

Tudung duang @ Tudung saji ( Bahasa Melayu ) kakal lagi penakay oleh jomo Sama sampai betiru, terutama ni jomo Sama ta' Daerah Kota Belud, Daerah Kudat, Daerah Kota Marudu, Daerah Pitas, Daerah Tuaran, Daerah Tanparuli, Daerah Kota Kinabalu, Daerah Papar ko lain-lain ta' Negeri Sabah.

## Rujukan
# Kamus Asas Bajau Sama (Bajau Sama-Malay- English, Edisi Pertama). 2016
# http://prpm.dbp.gov.my/Cari1?keyword=Tudung+duang&d=28648&#LIHATSINI
Tuhan

Tuhan tu beja daripada Allah,Tuhan  kebanyakan ni makhluk.Semimon diom dunia tu makhluk/ciptaan kecuali Allah SWA/Maha Pencipta.
Tung sampa

Tung sampa tungan ti niman bangan sampa.Tung sampa tu boi binuat luak pelistik engko logam.Mingo jo bean ti tung sampa tu un jo.Suntu ni tak semio amun nyaun tung sampa kama no semio ti inda masam buan ni.
Tungan ningko

Tung ningko iyono tungan untuk ningko. Istilah ni tu buli nirangkum kok siri tambaan seperti tungan nandaran tangan atau embukut kok pan tungan nandar tikok.
Tungku Tun Aminah Maimunah Iskandariah

Yang Amat Mulia Tunku Tun Aminah Maimunah Iskandariah Binti Sultan Ibrahim.(penenakan 8 April 1986 ta' Johor Bahru,Johor).Iyo tu anak numbur duo ko' iyo jo anak dendangan dendo ta' pasangan DYMM Sultan Johor Sultan Ibrahim ibni Almarhum Sultan  Iskandar ko' DYMM Permaisuri Johor Raja Zarith Sofiah Binti Almarhum Sultan Idris Shah.Iyo un enam urang dik-berdik ko' lebih tekilo moko' gelaran "Tunku Inah".
Umrah

Umrah ionoh ngelawat Baitullah mu Makkah kok muat ihram, tawaf, sa’i kok bertahallul nut tertib. 

Umrah iyo noh pardhu dokon Haji. Itu pendapat lua al-Imam as-Syafie r.a. yang al-Azhad. Imjak Ulama mara io wajib binuat cuma entedo jo sepanjang hayat untuk jomo yang mampu kesuali bagi jomo yang boi najar, gai mesti muat ni.
Unduk Ngadau

Unduk Ngadau ngerujuk ta' ruh Huminodun. Unduk Ngadau asal ni lekat ta' peketaan "tunduk tadau" atau “runduk tadau”, meksud ni iyono " dendo yang boi terua mahkota lek moto elau"

Binara pan, lapas jo Huminodun boi pinepatai lek Kinoingan lapas pitu bangi Unduk Ngadau, iyo pinesoyo jadi jelmaan ruh Huminodun. Unduk Ngadau pan binarak jomo numbur satu yang boi ngajar Bobohizan mentera yang terua amal ngabut betiru.

Sejak a pan peketaan Unduk Ngadau pinakai untuk ngelambang lawa dendo kok alap alap ni bongso Huminodun. Kurian ratu santik Unduk Ngadau akan binuat amun tiba no' perayaan Tadau Kaamatan.
Ungus

**Ungus** eyo tu un bentuk dokon butir-butir.Ungus tu terjadi semula jadi.ungus un sampuran batu ko' zarah diki halus. 

## Tungan metelak
Universiti Malaysia Sabah

alu-Sabah Universiti-Malaysia-Sabah-Chancellory-02.jpg|thumb|281x281px]] Universiti Malaysia Sabah iyo no dikau universiti bau un ta' Malaysia. Universiti Malaysia Sabah (UMS) boi binuat resmini tebeta' 24 November taun 1994. Universiti Malaysia Sabah iyo no universiti awam ke siam engko' terati jomo iyo no universiti paling lawa' ta' Asia Tenggara.

## Sejarah
Awal ni Universiti tu boi binuka, bongon pelajar UMS bia'-bia' ta' Kolej Komuniti Yayasan Sabah ta' Likas tebeta' taun 1995 somo-somo ko' Kolej Menggatal taun 1999 ngabut 9 mei 2000, UMS boi logot-logot pindah ta' kampus tatapni ta' Teluk Sepanggar, Kota Kinabalu, Sabah.

## Lagu Universiti

UMS Lambang Puncak Jaya

Pancaran Perjuangan Semangat Waja

Pembentuk Citra Pelindung Budaya

Memandu Bangsa Memaju Negara

Di Sini Dicanai Segala Fikiran

Di Sini Dikaji Segala Wawasan

Ilmu Iman Sumber Pedoman

Bakti Curah Kasih Budiman

Bayu Bertiup Nafasmu Sejati

Bumi Terhampar Tubuhmu Abadi

Samudera Biru Wajahmu Berseri

Suria Menyinar Tenagamu Murni

Kaulah Harapan Bangsa Maju

Kaulah Jambatan Nusa Bersatu

Berdiri Megah Gagah Bermutu

Menunjuk Arah Bakal Dituju

UMS Kaulah Tunggak Negara

Warisan Sejati Malaysia Tercinta

Bertekad Cemerlang Menjadi Budaya

Semoga Unggul dan Sejahtera

Lagu: *Abdul Jamal Abd. Hamid*

Lirik: *Tuan Haji Salleh Haji Yusof*
Uran

**Uran** iyo tu dikau kejadian boi berlaku ta' bumi semula jadi. Uran tu jadi apabila titik buek labu' tak bumi luak tak awan.

## Tungan metelak
Tunku Abdul Rahman

**Tunku Abdul Rahman Putra Al-Haj ibni Almarhum Sultan Abdul Hamid Halim Shah** (8 Februari 1903 – 6 Disember 1990) merupakan Ketua Menteri Persekutuan Tanah Melayu dari 1955, dan Perdana Menteri pertama sejak kemerdekaan pada tahun 1957 sehingga 1970. Pembentukan Malaysia pada tahun 1963 merupakan salah satu daripada pencapaiannya yang teragung. Biasanya dikenali sebagai "Tunku", beliau juga dikenang sebagai "Bapa Kemerdekaan" dan "Bapa Malaysia".

## Tungan metelak
Tunku Azizah Aminah Maimunah Iskandariah

Tunku Hajah Azizah Aminah Maimunah Iskandariah binti Almarhum Al-Mutawakkil Alallah Sultan Iskandar Al-Haj (boi pinenakan sebagai puteri pada 5 ogos 1960) iyo no Rojo Permaisuri Agong ke-16 kok Tengku Ampuan Pahang ke-5. Baginda tu no permaisuri Al-Sultan Abdullah ibni Sultan Ahmad Shah.
Using Taun

**Using taun** (Prionailurus planiceps) iyono' bedinakan kok using liar diki yang kikon ni mu' Thailand, Semenanjung Malaysia, Borneo kok Sumatera. Lekat 2008 using taun terua senarai sebagai sepisis teronsom ole' IUCN kerna punso tana' rawa ("wetland") abitat gai.
Ustad

**Ustad** iyo noh kata indomon lua bahasa Arab yang manan maksud mediom Melayu sebagai 1)Tuan 2)Guru agama dela. Bangan jomo Melayu nganggap ustad khusus ni ta' jomo yang ngajar agama atau ajaran agama Islam.

## Tungan Metelak
Vanida Imran

**Vanidah Imran** boi pinenakan diom 1 Oktober 1973 iyo no pelakon diom Malaysia, model ko' pengacara dendo ta' Malaysia, iyopan tekilo jomo le' kerjoon-kerjoon ni ta' TV ko' filem. iyotu pan boi bagas endo pelakun Rashidi Ishak. Gai boi sapek diom taun 2018. Diom taun 2007, iyo no boi binanan Pelakun wanita tealap diom festival filem Malaysia yang ke-20. Iyo tu pan boi kulek numbur 2 diom World Malaysia diom taun 1993 kok boi manang Miss Photogenic.

## Tungan metelak
Wan Azizah Wan Ismail

Yang Berhormat Dato' Seri Dr. Wan Azizah binti Dato’ Dr. Wan Ismail (Jawi: وان عزيزه بنت وان اسماعيل; boi penenakan 3 Disember 1952. Iyo jomo politik kok bagas Timbalan Perdana Menteri dendo yang numbur dikau tak Malaysia engko pan bagas Presiden Parti Keadilan Rakyat. Iyo pan boi bagas Menteri Pembangunan Wanita Keluarga kok Masyarakat ngabut tahun 2020. Betiru yo jadi Ahli Parlimen Bandar Tun Razak , lepas boi niumum senarai Kabinet oleh Perdana Menteri yang bau nilantik iyo noh Tun Dr Mahathir Mohamad. Engai ae jo Wan Azizah pan iyo noh dendo dikau-dikau ni yang boi ngentan peningkoon politik paling langga mitu Malaysia. Amun ta begian parti, iyo tekilo mediam Presiden Pakatan Harapan.

## Tungan metelak
Wawa Zainal

Wawa Zainal atau kiniloon Nur Hawa Zainal Abidin boi penanakan 12 Mac 1992. Iyo tu tekilo sebab iyo pelakun kok model. Asal ni lua Lahad datu, Sabah. Iyo anak numbur 8 lua 11 adik-beradik mediam keluarga ni. Iyo pan boi kawin engko jomo pelakun oron ni Suhairil Sunari atau tekilo engko oron Aeril Zafrel.
Wong Mew Choo

Datin Wong Mew Choo. iyonoh boi lahir diom buan Mei tak tanggal 1 taun 1983. Iyonoh pemain numbur satu dendo diom malaysia. iyonoh boi nuut pertandingan badminton dunia diom taun 2006 muk Anaheim. diom masa ea yo boi teko tak round keduo jo. diom sukan komanwel tak taun 2006 tak Melbourne, iyotuh tu boi mantu negara ti diom kulek pingat amas diom acara seguul-seguul dela kok dendo. negara ti boi manang lapas kulek moto 2-1 lek ni. Boi kok bangga lagi, malaysia ai kok alah England 3-1. diom masa ea negara ti bok ni pertama kali boi kok alah England kok ai jadi sejarah masa ea.
Yang di-Pertuan Agong

**Yang di-Pertuan Agong** iyo no gelaran untuk Rojo Malaysia. YDPA pinakai sebagai gelaran rasmi untuk Ketua Negara Malaysia tapi untuk gelaran rasmi yang penoh iyo no Kebawah Duli Yang Maha Mulia Seri Paduka Baginda Yang di-Pertuan Agong. YDPA pan salah dikau lua dangai bentuk monarki ta dunia engko rojo yang pineneh.

## Tungan metelak
Yuna(pelego')

Yunalis Mat Zara'ai (boi pinenakan 14 November 1986) atau pinau Yuna (atau pan Yuna Zarai) eyono dangan pelego' kok penulis lagu dendo Malaysia. Yuna tekilo jomo dangan-dangan ni pelego' rock indie dendo betudung paling terawal  ngias industri muzik boi mekilo muzik rock indie.
Yang di-Pertua Laat

**Yang di-Pertua Laat** atau **Tuan Yang Terutama (TYT)**  dau pinau sebagai Gabenor sebelum taun kemerdekaan 1957 untuk negeri-negeri Selat, ta' 4 buah laat mitu Malaysia iyo noh Melaka, Sabah, Sarawak engko Pulau Pinang. Yang di-Pertuan Laat nilantik oleh Yang di-Pertuan Agong lepas berunding engko Majlis Kerajaan Malaysia sebab laat-laat tu nyaun sultan.

## Tungan Metelak
Yang di-Pertua Laat Sabah

**Yang di-Pertua Laat Sabah** iyo noh ketua engko pemerintah untuk laat Sabah. Beliau terus lantik oleh Seri Paduka Baginda Yang di-Pertua Agong lepas kulek nasihat lua Ketua Menteri Sabah. Sabah nyaun rojo kok sultan jadi Yang di-Pertua laat ae noh ahli Majlis Rojo-rojo ni. Yang di-Pertua Laat nyiak buli ngundi untuk meneh YDPA engko pan nyiak buli jadi pengerusi mesyuarat Majlis Raja-raja. 

## Tungan Metelak
Zaiton Sameon

Zaiton Sameon eyo no pelego' dendo tak Malaysia. Eyo boi mesegul diri ni mediam bidang belagu tebeta' tahun 1980-an.
Zikir

Zikir asal ni lua bahasa Arab yang binan maksud ingot antau naat. Diom Islam, zikir tu rujuk untuk ngingot tah Allah antau nat oron Allah. Diom Islam, zikir tah Allah iyo noh separuh ibadat kok jomo muslim yang boi muat kule pahala.
Zizi Kirana

**Nur Fazelah @ Zizie binti Mad Tahil** (lahir 23 Januari 1985) antawa lebih tekilo jomo **Zizi Kirana** sebagai pelego' wanita Malaysia. Iyo bagas peserta Akademi Fantasia pada 2009. Iyo pan boi nuut rancangan televisyen realiti Indonesia, D'Academy Asia musim keduo, ko iyo pan boi moo oron Malaysia.

## Tungan metelak